Sfânta muceniţă Valentina din Cezareea 
(10 februarie) 


Fiind fecioară şi iubind viaţa în curăție, Sfânta Valentina crescuse în Cezareea în 
vremea în care creştinii erau persecutați pentru că Îl mărturiseau pe Hristos. Pri- 
vind cum ighemonul Firmilian o torturează pe Enata, o tânără ce nu voia cu nici un 
preţ să se lepede de Dumnezeu şi să slujească zeilor, Sfânta Valentina a distrus jer- 
tfelnicul pe care păgânii aduceau jertfe zeilor. Din această cauză, a păşit pe calea 
muceniciei, căci ighemonul, plin de furie, a poruncit să fie şi ea chinuită, iar în cele 
din urmă le-a aruncat de vii în foc, dându-și amândouă sufletul în mâinile Domnu- 
lui. Odată cu ele a primit cununa biruinţei şi mucenicul Pavel, ucis de sabie pentru 
credinţa în Hristos. 

Acatistul Sfintei muceniţe Valentina din Cezareea 


traducere din limba rusă 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, 
Fecioară, ca să nu pierim cei ce nădăjduim întru tine, ci Să ne mântuim prin tine 
din nevoi, că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 


S-a întrupat de la Duhul Sfânt şi din Maria Fecioara Și S-a făcut om. 
Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfintei muceniţe Valentina, gl. al 4-lea: Mieluşeaua Ta, lisuse, Valen- 
tina, strigă cu mare glas: Pe Tine, Mirele meu, Te iubesc şi pe Tine căutându-Te 
mă chinuiesc şi împreună mă răstignesc, şi împreună mă îngrop cu Botezul Tău; şi 
pătimesc pentru Tine, ca să împărăţesc întru Tine; şi mor pentru Tine, ca să viez 
pentru "Tine; ci, ca o jertfă fără prihană, primeşte-mă pe mine, ceea ce cu dragoste 
mă jertfesc Ție. Pentru rugăciunile ei, ca un Milostiv, mântuieşte sufletele noastre. 


SR o 2 


Condacul 1 

Aleasă de Domnul pentru a depune mărturie despre adevărata credință, călcând cu 
curaj necurăţia păgână şi primind pentru suferința ta o coroană nepieritoare de la 
Mirele Hristos, Sfântă muceniţă Valentina, binecuvântăm acum sfânta ta amintire. 
Dar tu, care ai îndrăzneală la Domnul, roagă-te pentru noi, cei ce te slăvim şi stri- 
găm cu credință: Bucură-te, Sfântă muceniţă Valentina, care ne arăţi puterea iu- 
birii pentru Dumnezeu! 


Icos 1 

Tu, Sfântă muceniţă Valentina, ai păstrat nepătată curăţia îngerească în viața ta pă- 
mântească, iar acum te bucuri împreună cu îngerii şi cu Mirele tău, lisus Hristos în 
Rai, cântând împreună lui Dumnezeu cântarea Sfintei Treimi în ceruri. Noi, slăvind 
puritatea vieţii tale curate, te lăudăm cu această cântare: 

Bucură-te, fecioară legiuită şi curată; 

Bucură-te, credincioasa Domnului; 

Bucură-te, ceea ce L-ai iubit mai presus de toate; 

Bucură-te, ceea ce ai trăit în evlavie; 

Bucură-te, ceea ce i-ai plăcut lui Hristos; 

Bucură-te, locuind în cămările Raiului lui Dumnezeu; 

Bucură-te, învingătoarea deşertăciunii lumii; 

Bucură-te, că ai mărturisit credinţa ta în Hristos prin chinul tău; 

Bucură-te, ceea ce ai moştenit Viaţa veşnică; 

Bucură-te, că ai intrat în Raiul lui Dumnezeu; 

Bucură-te, că ai fost încununată cu o coroană nestricăcioasă; 

Bucură-te, că ai intrat în Împărăţia Cerurilor; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 2 

Văzându-l pe Domnul, Sfântă Valentina, ţi-ai umplut sufletul cu o putere minu- 
nată, cea mai puternică de pe pământ, şi ai mărturist curajos adevărata credință în 
lisus Hristos, împreună cu Sfânta fecioară Enata şi cu Sfântul Pavel, cântându-l lui 
Dumnezeu: Aliluia! 


Icos 2 

Cu mintea luminată de Dumnezeu, Sfântă muceniță Valentina, știa că idolii nu pot 
salva sufletele. Când a venit ceasul încercării tale, ai fost adusă la judecata necre- 
dincioşilor, unde domnitorul Firmilian te-a acuzat că nu respecţi zeii păgâni. Dar 
tu, adusă într-un templu păgân pentru a te închina unui idol, l-ai respins, şi ai lovit 
cu îndrăzneală o piatră din altarul idolului, exclamând: „Numai Hristos mântuiește 
sufletul meu!” La fel, slăvind marea ta credinţă, strigăm: 

Bucură-te, mărită fiică a Cezareii; 

Bucură-te, că ai prea mărit patria ta pământească prin isprava ta; 

Bucură-te, că ai suferit curajos pentru Hristos; 

Bucură-te, că ai fost păzită de harul Său; 

Bucură-te, că ai ruşinat duşmanul cu ajutorul lui Dumnezeu; 

Bucură-te, că ţi-ai lăsat sufletul în mâna lui Dumnezeu; 

Bucură-te, că ţi-ai vărsat sângele pe pământ; 

Bucură-te, slăvită în cer de Fiul lui Dumnezeu; 

Bucură-te, că acum te bucuri cu fecioarele în rândul sfinţilor; 

Bucură-te, că Îl lauzi pe Hristos împreună cu ei pentru totdeauna; 

Bucură-te, că te bucuri de bunuri nepieritoare; 

Bucură-te, că eşti mijlocitoare pentru noi; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 3 

Puterea Celui Preaînalt a fost cu tine, minunată muceniță Valentina, întărindu-ți 
trupul pentru suferinţe grele, şi ca să nu te temi de nici o mustrare. Te-ai dus cu 
bucurie la chinuri, ca la o sărbătoare de nuntă, ca să moștenesti Împărăţia Cerurilor 
şi să Îi cânţi cu recunoștință împreună cu Îngerii lui Dumnezeu: Aliluia! 


Icos 3 

Având speranţă puternică doar pentru unicul Dumnezeu, mielul lui Hristos, Sfântă 
Valentina, nu ai ascultat porunca chinuitorului de a jertfi ticălosului de idol şi nu 
te-ai temut de chinul care va veni. Totuși, întrebându-ne de puterea sufletului aflat 
în trupul tău slab, îți cântăm cu tandreţe: 

Bucură-te, cea ce ai îndurat chinul; 

Bucură-te, credincioasa lui Hristos; 

Bucură-te, că de dragul Lui ai suferit mult; 

Bucură-te, că ai primit cu bucurie cununia muceniciei de la EI în ceruri; 

Bucură-te, că L-ai iubit pe Hristos din toată inima ta; 

Bucură-te, că nu ţi-ai cruțat viaţa de dragul Lui; 

Bucură-te, că minunat ai fost păzită de Îngerul lui Dumnezeu; 

Bucură-te, iubită mereu de Domnul; 

Bucură-te, cea care ţi-ai închinat tinereţea lui Hristos; 

Bucură-te, că ţi-ai vărsat sângele pentru El; 

Bucură-te, că rămâi veşnic în Împărăţia Lui; 

Bucură-te, rugându-te pentru noi din locuinţele cereşti; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 4 

Furtuna de mânie a chinuitorului nu a făcut să se zdruncine biserica sufletului tău, 
pătimitoarea lui Hristos, având în tine credinţa fermă în Mântuitorul Hristos şi deşi 
ai trăit o suferinţă acerbă, ai fost întărită de Domnul, şi nu ai ascultat de necredin- 
cioşi, cântând cântecul victoriei: Aliluia! 


Icos 4 

Auzindu-te crudul tău chinuitor, minunată muceniță Valentina, lăudându-L. pe 
Domnul lisus cu credință, ca un şarpe înverşunat s-a năpustit asupra sufletului tău 
blând, sperând cu dulce linguşire să te prindă în plasa lui, şi apoi să te sperie cu 
suferințe aprige. Noi suntem plini de compasiune pentru tine, şi cu lacrimi îţi zi- 
cem: 

Bucură-te, întărită de puterea lui Hristos; 

Bucură-te, că nu ai fost biruită de chinuri; 

Bucură-te, ceea ce ai îndurat focul chinului; 

Bucură-te, că ai ars de dragoste pentru Dumnezeu; 

Bucură-te, ştiind dulceaţa acelei iubiri; 

Bucură-te, că pentru dragostea pentru Hristos ai îndeplinit faptă de suferință; 
Bucură-te, că te-au lovit înverşunat peste coaste; 

Bucură-te, că chinuitorii tăi erau uimiţi cu răbdarea ta; 

Bucură-te, că te-ai asemănat lui Hristos în pătimiri; 

Bucură-te, ceea ce rămâi în cer veşnic cu EI; 

Bucură-te, că ne arăţi în tine icoana iubirii și a curajului; 

Bucură-te, că ne înveţi să ne gândim la lucrurile de sus; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 5 

Eşti o stea divină, Sfântă Valentina, demnă de amintit pentru mucenicia ta, căci ai 
luminat pe mulți cu lumina credinţei lui Hristos. O, minunată sfântă fecioară, care 
străluceșşti în cer cu sufletul tău la tronul lui Dumnezeu, roagă-te pentru noi, ca lu- 
mina adevăratei credinţe să strălucească şi în inimile noastre smerite, cântând un 
cântec Creatorului luminii: Aliluia! 


Icos 5 

Cel rău fiind chinuit de marea ta credinţă, Sfântă Valentina, muceniţa lui Hristos, 
nu a ezitat să te supună la chinuri şi suferințe pe care le-ai îndurat cu curaj, şi apoi 
ţi-ai dat cu bucurie sufletul în mâna Domnului tău. Noi, amintindu-ne de slăvita ta 
victorie asupra dușmanului neamului omenesc, strigăm către tine acestea: 
Bucură-te, că ţi-ai păstrat credinţa în Hristos până la capăt; 

Bucură-te, că ai gustat dulceaţa cerului; 

Bucură-te, prietenă în cer cu Sfintele fecioare; 

Bucură-te, cinstită de slava măreției din ceruri; 

Bucură-te, că ai mers spre Împărăţia Cerurilor; 

Bucură-te, că ai intrat cu bucurie în bucuria Domnului tău; 

Bucură-te, arătându-ne icoana răbdării; 

Bucură-te, ceea ce-i ajuţi pe cei care Îl iubesc pe Dumnezeu în toate; 

Bucură-te, ceea ce ne înveţi mereu să-L lăudăm; 

Bucură-te, că aduci gânduri de bunătate în mintea noastră; 

Bucură-te, că ai disprețuit această lume și toate desfătările ei; 

Bucură-te, şi ajută-ne să respingem toate chemările lumești şi trecătoare; 
Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 6 

Întreaga lume creştină predică faptele tale glorioase, Sfântă Valentina. Cu chipul 
tău L-ai proslăvit pe Hristos, Dumnezeul nostru, şi Lui Îi cânţi un cântec de laudă 
în slavă de nedescris: Aliluia! 


Icos 6 

Ai avut mare râvnă pentru Stăpânul Dumnezeu, Atotputernicul, muceniţă a lui 
Hristos, Valentina pentru aceasta, de dragul tuturor amenințărilor şi mustrărilor, nu 
te-ai speriat când ţi-au tăiat capul, împreună cu Sfânta fecioară Enata, mergând cu 
bucurie la tăiere, şi din toată inima ai mulțumit Domnului că ai fost cinstită cu cu- 
nuna muceniciei. Noi, privind la marea tărie a sufletului tău, cu dragoste, îți spu- 
nem următoarele: 

Bucură-te, ceea ce ai plăcut lui Dumnezeu în toate; 

Bucură-te, că ai umblat cu sfinţenie şi fără prihană înaintea Lui; 

Bucură-te, învățată de Duhul Sfânt; 

Bucură-te, luminată de lumina lui Hristos; 

Bucură-te, că i-ai făcut neputincioşi pe idoli; 

Bucură-te, călcând în picioare pe zeii păgâni; 

Bucură-te, că i-ai ruşinat pe închinătorii la idoli; 

Bucură-te, căci ai învăţat să te închini unicului Domn; 

Bucură-te, că nu te-ai temut de chin şi de moarte crudă; 

Bucură-te, căci ai fost unită cu Domnul printr-o tăietură de sabie; 

Bucură-te, şi învaţă-ne să trăim în evlavie; 

Bucură-te, şi întăreşte-ne în adevărata credință; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 7 

Domnul lisus Hristos v-au dezvăluit pe voi, Sfinților mucenici Valentina, Enata și 
Pavel, ca o făclie strălucind în întuneric, cu lumina lui Hristos luminându-i pe toți, 
chemându-vă la mucenicie ca ceilalți văzând curajul şi credinţa voastră fermă, să 
se căiască de amăgirile lor şi împreună cu cei aleşi să plângă: Aliluia! 


Icos 7 

Oamenii din Cezareea au asistat la o nouă minune, văzând-o pe Sfânta muceniţă 
Valentina îndurând cu curaj toată suferința pentru Hristos. Din acest motiv, vă- 
zând marea ei credință, mulți au crezut în Domnul, exclamând: „Mare este Dumne- 
zeul creştinilor!” Noi aducem această laudă: 

Bucură-te, sfântă purtătoare de iubire, care 1-ai adus pe mulţi la Hristos; 

Bucură-te, că ai împodobit cerul bisericii ca stelele; 

Bucură-te, în fața sfinților strălucitori; 

Bucură-te, că plângi pentru noi Domnului neîncetat; 

Bucură-te, mărturisitoare în mare slavă a numelui lui lisus Hristos; 

Bucură-te, podoaba slăvitoare a slujitorilor lui Hristos; 

Bucură-te, treime de Sfinţi mucenici, că aţi închipuit Sfânta Treime prin Sufe- 
rințele voastre; 

Bucură-te, şi învaţă-ne să ne închinăm lui Dumnezeu; 

Bucură-te, Sfântă Enata îndelung răbdătoare, care ai îndurat curajoasă chinuirea 
trupului tău; 

Bucură-te, că ţi-ai plecat cu bucurie capul pentru Hristos, capul Bisericii; 
Bucură-te, mucenicule neînvins Pavel, care ai îndurat chinuri pentru adevăr; 
Bucură-te, că ai intrat în palatul Cerului vesel prin suferința ta; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 8 

Grea şi cumplită a fost suferinţa ta pentru Hristos din cauza poporului care nu-L 
cunoştea pe Dumnezeu, binecuvântată Sfântă Valentina. Tu, cu bucurie, ai accep- 
tat chinul pentru Mirele tău dulce și ţi-ai pictat sufletul cu sânge nevinovat, şi ai 
cântat laude Creatorului: Aliluia! 


Icos 8 

Ai renunţat la toate plăcerile şi bucuriile deșarte ale acestei lumi, Sfântă muceniță 
Valentina, căci tu L-ai iubit pe Domnul din toată inima, şi l-ai oferit o jertfă mân- 
tuitoare. Pentru aceasta şi de dragul unei mari răsplătiri în ceruri, ajută-ne să fim şi 
noi de neînvins în ispite, iar noi îţi cântăm cu drag: 

Bucură-te, că ai rezistat în toate chinurile până la capăt; 

Bucură-te, ceea ce ai avut o moarte bună; 

Bucură-te, ceea ce ţi-ai făcut sufletul alb cu sânge de mucenic; 

Bucură-te, că acum trăieşti Paştele veşnic în Rai; 

Bucură-te, că mănânci Pâine cerească; 

Bucură-te, că bei băutură nepieritoare în ceruri; 

Bucură-te, că aduci milă de la Dumnezeu tuturor credincioşilor; 

Bucură-te, că îi ceri lui Dumnezeu iertarea păcatelor noastre; 

Bucură-te, că ne înveţi să luăm rugăciunea în serios; 

Bucură-te, că asculți repede rugăciunile noastre; 

Bucură-te, că ne izbăveşti de chinuri amare; 

Bucură-te, mijlocitoare pentru mântuirea noastră înaintea Domnului; 
Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 9 

Toată natura îngerească s-a bucurat nespus de mult, văzându-te pe tine, Sfântă mu- 
ceniță Valentina, că ai mărturisit pe adevăratul Dumnezeu Hristos şi ai cucerit cu 
curaj toate intrigile dușmanului. Acum, în Corturile cereşti, te veseleşti cu Îngeri şi 
cu toți sfinții, cântând: Aliluia! 

Icos 9 

Ritorii cei fără de glas nu te pot lăuda, binecuvântată Sfântă Valentina, pentru toa- 
te suferințele pe care le-ai îndurat pentru iubitul tău Hristos. Dar noi, iubind mu- 
cenicia ta, îți cântăm cu emoție aceste lucruri: 

Bucură-te, că i-ai surprins pe Îngeri cu răbdarea; 

Bucură-te, că tot cerul s-a bucurat de curăţia sufletului tău; 

Bucură-te, că ai primit cu bucurie chipul sfinților; 

Bucură-te, venind cu toți sfinţii la tronul slavei lui Dumnezeu; 

Bucură-te, cartea noastră de rugăciune zeloasă; 

Bucură-te, prietena noastră mijlocitoare; 

Bucură-te, că ne scapi de calomnie; 

Bucură-te, că ne protejezi de intrigile vrăjmașului; 

Bucură-te, călăuzindu-ne spre fericirea veşnică; 

Bucură-te, că ne arăţi calea spre cer; 

Bucură-te, încântarea inimilor noastre; 

Bucură-te, tărie în credinţa adevărată; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 10 

Ai primit mântuirea şi odihna veşnică, Sfântă muceniţă Valentina, pentru că ai în- 
durat multe necazuri şi chinuri în viaţa ta pământească. Învaţă-ne pe noi păcătoşii 
să mergem pe calea cea dreaptă care duce la Viaţa veşnică, şi împreună cu tine şi 
cu toţi sfinţii să Îi cântăm Creatorului nostru: Aliluia! 


Icos 10 

Tu eşti un zid şi un refugiu sigur, Sfântă Valentina, muceniţa lui Hristos. Te rugăm 
să mijloceşti în rugăciune înaintea lui Dumnezeu pentru toți cei care tânjesc după 
mântuire. Şi noi cădem la tine cu dragoste, şi te rugăm să ne dai trezvie şi să ne 
aperi cu un zid nesurpat de duşmanii văzuţi şi nevăzuţi, astfel încât să ajungem în 
bucuria Domnului nostru şi să îi cântăm cu bucurie: 

Bucură-te, rămânând în ajutorul nostru; 

Bucură-te, puternica noastră mijlocitoare; 

Bucură-te, frumuseţea mucenicilor; 

Bucură-te, refugiu puternic pentru creştini; 

Bucură-te, învățându-ne să-L iubim pe Dumnezeu din toată inima; 

Bucură-te, că ne ajuţi să iertăm jignirile; 

Bucură-te, lumina strălucitoare a cerului în întunericul acestei vieţi; 

Bucură-te, foc aprins mereu al iubirii pentru Dumnezeu şi pentru aproapele; 
Bucură-te, că eşti mereu mângâiată de vederea slavei lui Dumnezeu; 

Bucură-te, încântându-te mereu de faţa Lui; 

Bucură-te, contemplând tainele lui Dumnezeu; 

Bucură-te, slăvindu-L mereu pe Dumnezeu împreună cu Îngerii Lui; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 11 

Îţi aducem cântare tandră, slăvită Valentina, dar auzim şi cântarea îngerească din 
ceruri slăvind suferinţele tale de pe pământ. Ne rugăm să fim demni de rugăciunile 
tale şi să-L lăudăm neîncetat pe Dumnezeu cu sfinții, împreună cu tine, cântându-l: 
Aliluia! 


Icos 11 

Te vedem ca o lumină, Sfântă muceniță Valentina, luminând cu lumina credinţei 
lui Hristos pe toţi cei care vin la tine şi cer sfântul tău ajutor. Nu respinge rugă- 
ciunile noastre, ci du-le înaintea tronului bunătăţii Domnului, ca să putem cânta cu 
emoție: 

Bucură-te, speranţa noastră neruşinată; 

Bucură-te, mângâierea noastră veşnică; 

Bucură-te, ajutorul nostru la nevoie; 

Bucură-te, bună îndrumătoare pentru noi toți; 

Bucură-te, sănătatea trupurilor noastre; 

Bucură-te, mântuirea sufletelor noastre; 

Bucură-te, căci prin rugăciunile tale scăpăm de necazuri; 

Bucură-te, căci suntem vrednici de mijlocirea ta spre mila lui Dumnezeu; 
Bucură-te, lumânare ce luminezi calea în întuneric; 

Bucură-te, cartea noastră de rugăciune, care ne apără; 

Bucură-te, locuind în cer cu soborul sfinților; 

Bucură-te, că te bucuri cu ceilalți mucenici; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 12 

Har de sus cere-ne, prea sfântă muceniţă fecioară Valentina, nouă care ne rugăm cu 
sârguință ţie şi cerem iertare pentru toate păcatele noastre. Ajută-ne pe noi, cei sla- 
bi, să te lăudăm şi către Dumnezeu să cântăm: Aliluia! 


Icos 12 

Cântând suferinţele tale, Sfântă Valentina, muceniţa lui Hristos, ne minunăm de 
curajul şi răbdarea ta și, lăudând pe Domnul care ne-a dat prin tine o carte de rugă- 
ciune caldă, strigăm: 

Bucură-te, primitoarea rugăciunilor şi a cererilor noastre; 

Bucură-te, rugându-te pentru noi înaintea tronului lui Dumnezeu; 

Bucură-te, cerând neîncetat lui Dumnezeu milă pentru noi; 

Bucură-te, izbăvirea noastră veşnică de necazuri şi de rele; 

Bucură-te, refugiu liniştit de necazuri şi nenorociri; 

Bucură-te, dezlegare rapidă a legăturilor păcătoşilor; 

Bucură-te, vindecătoarea oamenilor bolnavi; 

Bucură-te, că ne izbăveşti de calomnie; 

Bucură-te, că ne fereşti de defăimarea oamenilor răi; 

Bucură-te, bucurie minunată a îngerilor; 

Bucură-te, frumuseţea mucenicilor; 

Bucură-te, speranță puternică a creştinilor; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 13 (de 3 ori) 

O, prea slăvită şi mare muceniţă a lui Hristos Valentina, păzitoare a fecioriei şi a 
curăţiei. Primeşte de la slujitorii tăi nevrednici această mică rugăciune, adusă la ti- 
ne cu dragoste, şi roagă-L pe Hristos Dumnezeu să ne dea curăţie sufletească şi tru- 
pească, astfel încât să ajungem şi noi în Împărăţia Cerurilor unde împreună cu tine 
să ne bucurăm şi să Îi cântăm laude lui Dumnezeu: Aliluia! 


Se zice iarăşi: 


Icos 1 

Tu, Sfântă muceniță Valentina, ai păstrat nepătată curăția îngerească în viaţa ta pă- 
mântească, iar acum te bucuri împreună cu îngerii şi cu Mirele tău, lisus Hristos în 
Rai, cântând împreună lui Dumnezeu cântarea Sfintei "Treimi în ceruri. Noi, slăvind 
puritatea vieţii tale curate, te lăudăm cu această cântare: 

Bucură-te, fecioară legiuită şi curată; 

Bucură-te, credincioasa Domnului; 

Bucură-te, ceea ce L-ai iubit mai presus de toate; 

Bucură-te, ceea ce ai trăit în evlavie; 

Bucură-te, ceea ce i-ai plăcut lui Hristos; 

Bucură-te, locuind în cămările Raiului lui Dumnezeu; 

Bucură-te, învingătoarea deșertăciunii lumi; 

Bucură-te, că ai mărturisit credinţa ta în Hristos prin chinul tău; 

Bucură-te, ceea ce ai moştenit Viaţa veşnică; 

Bucură-te, că ai intrat în Raiul lui Dumnezeu; 

Bucură-te, că ai fost încununată cu o coroană nestricăcioasă; 

Bucură-te, că ai intrat în Împărăţia Cerurilor; 

Bucură-te, Sfântă muceniţă Valentina, care ne arăţi puterea iubirii pentru Dum- 
nezeu! 


Condacul 1 

Aleasă de Domnul pentru a depune mărturie despre adevărata credință, călcând cu 
curaj necurăţia păgână şi primind pentru suferința ta o coroană nepieritoare de la 
Mirele Hristos, Sfântă muceniţă Valentina, binecuvântăm acum sfânta ta amintire. 
Dar tu, care ai îndrăzneală la Domnul, roagă-te pentru noi, cei ce te slăvim şi stri- 
găm cu credință: Bucură-te, Sfântă muceniţă Valentina, care ne arăţi puterea iu- 
birii pentru Dumnezeu! 


Apoi se zice această: 
Rugăciune către Sfânta muceniță Valentina 


O, îndelung răbdătoare şi înțeleaptă Valentina, muceniţa lui Hristos. Acum, cin- 
stindu-ți sfânta amintire, noi, păcătoşii şi nevrednicii, apelăm cu sinceritate la tine 
şi ne rugăm în tandreţea inimilor noastre. Tu L.- ai iubit pe Domnul lisus Hristos 
mai mult decât toate binecuvântările pământului şi l-ai urmat cu credinţă toată via- 
ţa, hrănindu-ţi sufletul cu harul Lui divin. Cere-l şi pentru noi har care să ne um- 
brească şi să ne lumineze, ca să trăim în credință şi evlavie, în munca fecioriei şi a 
iubirii, ca să prosperăm şi să îi slujim lui Hristos prin aproapele nostru. 


Roagă-te la Mântuitorul nostru să renunțăm la rătăcirile noastre pământeşti atât cât 
vom trăi pe pământ şi să ne încheiem viaţa în pace şi pocăință, şi să ne dea Viaţă 
veşnică şi binecuvântată în ceruri unde să ne bucurăm cu tine şi cu toți sfinții îm- 
preună, lăudând Sfânta Treime cea nedespărţită: pe Tatăl și pe Fiul şi pe Duhul 
Sfânt, în vecii vecilor. Amin. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită și prea nevinovată şi Maica Dumnezeului nostru. Ceea ce ești mai cinstită 
decât heruvimii și mai mărită fără de asemănare decăt serafimii, care fără strică- 
ciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 

ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Valentina şi ale tuturor 
Sfinților, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2021/02/19/acatistul-sfintei- 
mucenice-valentina-din-cezareea- 10-februarie/ 


https://salutis8.wordpress.com/2022/02/07/acatistul-sfintei-mucenite-valentina/ 

Sinaxar - Pomenirea Sfintelor muceniţe şi fecioare: Enata şi Valentina şi a 
mucenicului Pavel 


Tot în această zi (10 februarie), pomenirea Sfintelor muceniţe şi fecioare: Enata 
şi Valentina şi a mucenicului Pavel 


Dintre aceste două fecioare, Enata era din ţinutul Gaza, iar Valentina din Cezareea. 
Când ighemonul Firmilian sta la judecată, a fost adusă viteaza fecioară Enata, care 
fiind întrebată dacă se leapădă de Hristos, şi ea mărturisind că Hristos este 
Dumnezeu, a fost chinuită cumplit. 


Atunci cinstita Valentina şi ea fecioară fiind şi nesuferind să vadă necomenia şi 
cruzimea celor săvârşite, s-a umplut de îndrăzneală, şi când i s-a poruncit ca să 
aducă jertfă idolilor, căci acolo lângă scaunul de judecată, se găsea un jertfelnic, ea 
l-a izbit cu picioarele şi l-a surpat împreună cu focul ce era pe el. Atunci tiranul 
mânuindu-se, a chinuit-o cumplit şi pe ea. Şi încetând a le mai chinui, a hotărât să 
fie arse în foc. 

După aceasta a fost adus la pătimire Sfântul Pavel. Şi după ce a suferit mai multe 
chinuri şi s-a arătat mai presus de patimi, cu harul lui Hristos, a fost osândit la 
moarte de sabie. Iar el, mulţumind lui Dumnezeu şi rugându-se pentru cei de o 
credinţă cu el, a primit tăierea cinstitului său cap, dându-şi duhul în mâinile lui 
Dumnezeu. 

Sfânta muceniţă Valentina - drumul spre sfinţenie 


DOXOLOGIA ro 


Iubindu-L pe Dumnezeu mai mult decât orice în această lume, Sfânta Valentina nu 
s-a speriat de chinurile pe care le văzuse la mărturisitorii creştini, ci cu mai multă 
hotărâre și-a arătat dragostea, refuzând să se închine zeilor. Pentru că le-a distrus 
jertfelnicul, închinătorii la idoli au bătut-o şi au aruncat-o de vie în foc. 


Ro e 


Fiind fecioară şi iubind viaţa în curăție, Sfânta Valentina crescuse în Cezareea în 
vremea în care creştinii erau persecutați pentru că Îl mărturiseau pe Hristos. 
Privind cum ighemonul Firmilian o torturează pe Enata, o tânără ce nu voia cu nici 
un preţ să se lepede de Dumnezeu şi să slujească zeilor, Sfânta Valentina a distrus 
jertfelnicul pe care păgânii aduceau jertfe zeilor. 


Din această cauză, a pășit pe calea muceniciei, căci ighemonul, plin de furie, a po- 
runcit să fie și ea chinuită, iar în cele din urmă le-a aruncat de vii în foc, dându-și 
amândouă sufletul în mâinile Domnului. 


Odată cu ele a primit cununa biruinţei şi mucenicul Pavel, ucis de sabie pentru cre- 
dinţa în Hristos. 

Minei - Sinaxar - Pomenirea Sfintelor muceniţe şi fecioare: Enata, Valentina, 
şi Pavel 


Tot în această zi (10 februarie), pomenirea Sfintelor muceniţe şi fecioare: Enata, 
Valentina, şi Pavel. 


Stih: Ca o arvună tinerilor două fecioare, 

Mirele către văpaie le dă îndrăzneală mare. 

Acest Pavel cu adevărat este prieten lui Hristos, 

Carele pentru dragostea lui Hristos grumazul la sabie şi-a supus. 


Din aceste două fecioare, Enata era din pământul Gaza; iar Valentina din Cezareea. 
Deci stând la judecata ighemonului Firmilian, fost-a adusă înaintea sa, viteaza fe- 
cioară Enata, şi fiind întrebată de se leapădă de Hristos, şi neplecându-se; a fost 
spânzurată pe un lemn, şi zgâriată pe coaste cu căngi, nu odată ci de multe ori. 


lar cinstita Valentina, şi ea fecioară fiind, şi nesuferind să vadă neomenia şi cru- 
zimea ighemonului, s-a înfățişat şi ea la dânsul, şi îndată 1 s-a poruncit ca să 
jertfească; căci era acolo lângă judecătorie un jertfelnic. Şi fiind adusă sfânta lângă 
dânsul, l-a izbit cu picioarele, şi l-a surpat împreună cu focul ce era pe el. lar 
tiranul mâniindu-se, atâta de cumplit a bătut pe sfânta pe coaste, încât nu se poate 
spune; apoi deznădăjduindu-se despre amândouă fecioarele, a hotărât să le ardă cu 
foc, şi aşa şi-au luat cununile muceniciei. 

După acestea a intrat la luptă Sfântul Pavel, şi după ce mai întâi a suferit feluri de 
munci, Şi din toate a fost păzit nevătămat cu darul lui Hristos, apoi a fost osândit la 
moarte de sabie; pentru care mulțumind lui Dumnezeu, şi făcând rugăciune pentru 
cei de o credinţă, a primit tăierea cinstitului său cap, şi aşa şi-a duhul în mâinile lui 
Dumnezeu. 

Iulian Dumitraşcu - Calendar Ortodox - Sfântul sfinţit mucenic Haralambie; 
Sfintele muceniţe şi fecioare Enata și Valentina şi mucenicul Pavel 


1. Sfântul mucenic Haralambie a trăit în vremea împărăției lui Septimiu Sever 
(193-211) şi s-a făcut vestit cu puterea credinţei sale şi cu râvna în propo-văduirea 
lui Hristos. EI era preot al creştinilor din Magnezia, în Asia Mică. 


In acea vreme era mai-mare al cetăţii păgânul dregător Luchian. Deci, acesta, 
nesuferind cuvintele şi râvna propovăduirii bătrânului preot Haralambie, care avea 
atunci vârsta de 113 ani, a poruncit ostaşilor să fie prins. 


Fiind dus la judecată înaintea lui Luchian, sfântul a mărturisit fără frică pe Hri- 
stos; drept aceea, dregătorul a poruncit să fie dezbrăcat de hainele sale şi, după ce 
i-au jupuit tot trupul cu unghii de fier, i-au tăiat fâşii de piele de pe trup. 


Tropar, glasul 4: Arătatu-te-ai, înțeleptule Haralambie, ca un stâlp neclintit al 
Bisericii lui Hristos, şi ca un sfeşnic pururea luminos al lumii, strălucit-ai în lume 
prin mucenicie, fericite, și ai risipit întunecimea idolilor. Drept aceea, roa-gă-te lui 
Hristos cu îndrăzneală, să ne mântuiască pe noi. 


lar Sfântul Haralambie, grav rănit, a zis: „Mulţumesc vouă, fraților, că, strujind 
trupul meu cel vechi şi bătrân, m-aţi înnoit, îmbrăcându-mi sufletul cu haina cea 
nouă a suferințelor pentru Hristos”. 


Văzând cei de faţă răbdarea mucenicului în atâtea chinuri şi neîncetatele lui 
rugăciuni pentru toţi, mulţi dintre ei, bărbaţi şi femei, s-au lepădat de idoli şi au 

crezut în Hristos; iar dregătorul, cercetându-i şi chinuindu-i fără milă pe aceştia, a 
poruncit să li se taie capetele. 

Apoi sfântul a fost legat şi dus la Antiohia, înaintea împăratului. Şi acolo, marele 
mucenic a îndurat felurite chinuri şi a făcut multe minuni. 


Atunci însăşi fata împăratului, Galini, auzind de tăria de suflet cu care Sfântul 
Haralambie a răbdat cele mai grele chinuri, a crezut în Hristos şi s-a botezat. 


Deci, istovit de atâtea cumplite chinuri pe care a trebuit să le îndure, Sfântul 
Haralambie a fost osândit la moarte prin sabie. Dar mai înainte de a fi dus să i se 


taie capul, s-a mutat la Domnul, la 10 februarie în anul 202. 


2. Sfintele muceniţe şi fecioare Enata şi Valentina şi mucenicul Pavel 


Dintre aceste două fecioare, Enata era din ţinutul Gaza, iar Valentina din Ceza- 
reea. 


Când ighemonul Firmilian sta la judecată, a fost adusă viteaza fecioară Enata, care 
fiind întrebată dacă se leapădă de Hristos, şi ea mărturisind că Hristos este Dum- 
nezeu, a fost chinuită cumplit. 


Atunci cinstita Valentina şi ea fecioară fiind şi nesuferind să vadă neomenia şi cru- 
zimea celor săvârşite, s-a umplut de îndrăzneală, şi când i s-a poruncit ca să aducă 
jertfă idolilor, căci acolo lângă scaunul de judecată, se găsea un jertfelnic, ea l-a 
izbit cu picioarele şi l-a surpat împreună cu focul ce era pe el. 

Atunci tiranul mânuindu-se, a chinuit-o cumplit și pe ea. Și încetând a le mai chi- 
nui, a hotărât să fie arse în foc. 


După aceasta a fost adus la pătimire Sfântul Pavel. Și după ce a suferit mai multe 
chinuri şi s-a arătat mai presus de patimi, cu harul lui Hristos, a fost osândit la 
moarte de sabie. 


Iar el, mulţumind lui Dumnezeu și rugându-se pentru cei de o credință cu el, a pri- 
mit tăierea cinstitului său cap, dându-şi duhul în mâinile lui Dumnezeu. 

Sfintele muceniţe Enata şi Valentina 


Troparul Sfintei muceniţe Valentina, gl. al 4-lea: Mieluşeaua Ta, lisuse, Valen- 
tina, strigă cu mare glas: Pe Tine, Mirele meu, Te iubesc şi pe Tine căutându-Te 
mă chinuiesc şi împreună mă răstignesc, şi împreună mă îngrop cu Botezul Tău; şi 
pătimesc pentru Tine, ca să împărăţesc întru Tine; şi mor pentru Tine, ca să viez 
pentru Tine; ci, ca o jertfă fără prihană, primeşte-mă pe mine, ceea ce cu dragoste 
mă jertfesc Ţie. Pentru rugăciunile ei, ca un Milostiv, mântuieşte sufletele noastre. 


Sfintele muceniţe Enata şi Valentina ( între anii 235-238) 


Sfintele muceniţe au pătimit în Palestina. Sfânta muceniţă Enata era din cetatea 
Gaza, iar Valentina din Cezareea. 


Adusă în faţa dregătorului Firmilian şi mărturisind pe Hristos, Enata a fost chinuită 
atât de mult, încât Valentina, prietena ei, ne mai reuşind a suferi cruzimea dregă- 
torului, a răsturnat cu piciorul jertfelnicul strigând că şi ea este creştină. 

După ce a fost supuse la chinuri şi Sfânta muceniţă Valentina, dregătorul Firmilian 
a poruncit să fie arse amândouă în foc. 


Pătimirea lor a avut loc în timpul împăratului Maximin tracul (235-238). 

Sfinţii mucenici Valentin sau Valentina din calendar 


In Calendarul ortodox, pe lângă Sfânta muceniţă Valentina din Cezareea prăznuită 
10 februarie, întâlnim mai mulți mucenici care au purtat acest nume: 


— Sfântul mucenic Valent - 16 februarie; 

— Sfântul mucenic Valentin din Durostor - 24 aprilie; 

— Sfântul Valentin, Preotul - 06 iulie; 

— Sfânta muceniţă Valentina, egipteană - 18 iulie; 

— Sfântul ierarh mucenic Valentin, episcopul Umbriei - 30 iulie; 
— Sfinţii mucenici Marcu, Sotirih şi Valentin - 24 octombrie; 

Sinaxar - Pomenirea Sfinţilor mucenici: Pamfil, Valent, Pavel, Seleuc, 
Porfiriu, Iulian, Teodul, Ilie, Ieremia, Isaia, Samuil şi Daniil (16 februarie) 


În această lună (februarie), ziua a şaisprezecea, pomenirea Sfinţilor mucenici: 
Pamfil, Valent, Pavel, Seleuc, Porfiriu, Iulian, Teodul, Ilie, Ieremia, Isaia, 
Samuil şi Daniil. 


Aceşti măreţi mucenici, în anul al şaselea al prigoanei lui Dioclețian împotriva 
creştinilor, au fost aduşi la mucenicie, din multe cetăți şi din felurite chipuri de 
viaţă, de meşteşuguri şi de dregătorii, uniţi fiind însă numai prin credinţa în 
Hristos. 


Și fuseseră prinşi în acest chip: vrând să treacă prin porţile Cezareei şi întrebându-i 
păzitorii care erau la porţi, cine sunt şi din ce loc vin, ei au răspuns că sunt creştini, 
şi că patria lor este lerusalimul cel de sus. 


Drept aceia au fost prinşi şi duşi înaintea ighemonului cu toţii: Ilie, Ieremia, Isaia, 
Samuil şi Daniil; după multe chinuri au primit condamnarea la moarte prin sabie. 


O dată cu ei au fost tăiați şi Pamfil, Seleuc, Valent şi Pavel; iar Porfiriu cerând 
trupul lui Pamfil, stăpânul său, a fost prins şi băgat în foc; asemenea şi Iulian, 
îmbrățişând trupurile sfinţilor şi sărutându-le, a fost băgat şi el în foc; iar Teodul, 
fiind răstignit pe un lemn, şi-a săvârşit în acest chip mucenicia sa. 

Sinaxar - Pomenirea Sfinţilor mucenici Pasicrat şi Valentin (24 aprilie) 


Tot în această zi (24 aprilie), pomenirea Sfinţilor mucenici Pasicrat şi Valentin. 


Pasicrat şi Valentin, mucenicii lui Hristos, erau din Durostor cetatea Moesiei, 
ostaşi creştini pe lângă prefectul locului aceluia Avsolan. Şi văzând pe oameni 
cuprinşi de înşelăciunea idolească şi închinându-se demonilor după porunca 
stăpânitorilor, iar pe mulți din credincioşi că, temându-se de chinuri, fugeau şi se 
ascundeau, atunci ei cu îndrăznire au mărturisit că sunt creştini, şi pe unul 
adevăratul Dumnezeu prea slăvindu-L, au blestemat pe idolii cei fără de suflet. 


Atunci i-au prins pe ei închinătorii la idoli şi, la judecată dându-i, i-au silit ca să 
tămâieze idolilor. 


Și era acolo idolul lui Apolon, la care Sfântul Pasicrat alergând, l-a scuipat în faţă 
ŞI i-a zis: "Astfel de cinste se cuvine zeului acestuia.“ 


Pentru aceasta cu grele lanţuri de fier l-au legat şi l-au aruncat în temniță. Cu acele 
lanţuri ostaşul lui Hristos ca şi cu nişte podoabe de aur împărăteşti se împodobea, 
bucurându-se că s-a învrednicit a le purta pentru Hristos. 


Și a fost pus cu dânsul şi Valentin. Şi iarăşi la judecată înaintea guvernatorului pe 
amândoi i-au pus. 


Și a mers acolo fratele lui Pasicrat, cu numele Papian, care era creştin, dar te- 
mându-se de chinuri, a jertfit idolilor, rugând cu lacrimi pe Pasicrat fratele său, ca 

să aducă tămâie idolului cioplit, precum făcuse el şi să se facă o vreme ca şi cum ar 
fi închinător de idoli, ca aşa să poată scăpa de chinurile cele cumplite. 


Însă Sfântul mucenic Pasicrat l-a îndepărtat şi i-a zis că este nevrednic de neamul 
său, de vreme ce s-a depărtat de la credinţa lui Hristos. Şi el singur alergând la 
capişte, şi-a băgat mâna sa în foc şi către guvernator a zis: "Acest trup muritor, 
precum vezi, cu foc se arde, dar sufletul, fără moarte fiind, nu are grijă de aceste 
chinuri văzute.” 


Și întrebat fiind de guvernator şi Sfântul Valentin, iarăşi unele ca acestea a zis, că 
este gata, pentru Hristos, la toate chinurile. 


Atunci amândoi la tăiere au fost condamnaţi. Şi când slujitorii prigonitorului 
duceau pe sfinți afară din cetate la moarte, maica lui Pasicrat mergea după dânşii şi 
sfătuia ca o maică pe fiul său ca fără de frică să se apropie de moarte; că se temea 
pentru el, ca să nu se înfricoşeze, fiindcă era încă tânăr. 


Și aşa le-au tăiat capetele sfinților. Şi era Sfântul Pasicrat de douăzeci şi doi de ani, 
iar Valentin de treizeci. 


lar maica cu bucurie şi cu veselie luând trupurile amândurora, le-a îngropat cu 
cinste, slăvind pe Hristos Dumnezeu. 


Sinaxar - Pomenirea Sfinţilor mucenici Asterius, Marta, Marin, Audifax, 
Habakkuk, Cyrenus, Valentin Preotul şi mulţi alţii împreună cu ei din Roma 
(6 iulie) 


” 
N, A Cid 


Sfinilore mucenici, care bine v-aţi 

nevoit și v-aţi încumameat PuUgerți-vVă 
Dowmmulai 

să se mântuiască suțletele noastre. 


af > < 

Tot în această zi (6 iulie), pomenirea Sfinţilor mucenici Asterius, Marta, Marin, 
Audifax, Habakkuk, Cyrenus, Valentin Preotul şi mulţi alţii împreună cu ei din 
Roma. 


În timpul împăratului Claudius al II-lea (268-270), Sfântul Marin împreună cu 
soţia lui, Marta şi fiii Audifax şi Habakkuk au călătorit din Persia la Roma pentru a 
se închina la mormintele Sfinţilor apostoli Petru şi Pavel. Chiar în acea perioadă 
Biserica romană suferea persecuții şi execuţii dure. 


Sfântul Marin împreună cu familia i-au ajutat pe creştinii din închisori şi au 
recuperat trupurile mucenicilor ucişi. Unul dintre prizonierii închişi şi munciţi 
pentru credinţa sa a fost Cyrenus, pe care l-au ajutat mult. 


Persecuţiile au luat repede amploare şi la un moment dat erau 260 de creştini 
întemnițați, printre care şi tribunul Vlastus, care au fost condamnaţi de tribunal să 
sape şanţuri de-a lungul Vău Salerian, unde au fost executaţi de arcaşi. 


Auzind de aceste crime odioase, Marin cu familia şi preotul loan au mers noaptea 
să ridice trupurile martirilor spre a le îngropa în catacombe. Mai târziu s-au întors 
după Sfântul Cyrenus dar nu l-au mai găsit pentru că acesta a fost executat cu o zi 
înainte, iar corpul i-a fost aruncat în râul Tibru. Făcându-şi datoria de creştini, 
Sfinţii Marin şi Marta i-au recuperat trupul din apă şi l-au îngropat creştineşte. 

Cu ajutorul Sfântului episcop Calist creştinii slujeau pe ascuns Sfintele slujbe şi se 
ascundeau de asupritori. 


Pentru faptele lor creştineşti familia sfântă a fost vrednică de a primi mucenicia 
pentru slava lui Dumnezeu. Păgânii i-au decapitat pe curajoşii mărturisitori Valen- 
tin Preotul şi pe grădinarul său Asterie pe care el însuşi l-a convertit, împreună cu 
sfinţii din Persia. 


Din ordinul împăratului, Sfinţii Marin, Audifax şi Habakkuk au fost decapitaţi în 
anul 269 şi Sfânta Marta a fost înecată într-un râu. 


Moaştele sfinților sunt în Roma în Biserica Sfântului loan, pustnicul iar moaştele 
Sfântului Valentin se află în Biserica Sfintei muceniţe Paraskeva. 


Sinaxar - Pomenirea Sfinţilor mucenici Pavel, Teis şi Valentina (18 iulie) 

Sfânta muceniţă Valentina, Sfântul cuvios Pamwvo şi Sfântul mucenic Emilian de 
la Durostor, 18 iulie icoană sec. XĂ, Mănăstirea Panahrantou, Megara (Grecia) 
- Colecţia Sinaxar la Sfinţii zilei (icoanele litografiate se găsesc la Catedrala 
Mitropolitană din laşi) 


Tot în această zi (158 iulie), pomenirea Sfinţilor mucenici Pavel, Teis şi Valentina 
Aceşti frați egipteni cu neamul, fiind aduşi în Cezareea, au stat de faţă înaintea 
ighemonului Firmin. Şi, arzându-le tălpile picioarelor cu arsuri iuți, au fost chinuiţi 
cu sabie şi cu foc. 

lar Sfânta Teis a fost suviţată fără milă. De aceea, aducând pe Pavel şi chinuindu- 
L, se rugă cu glas mare pentru creştini, pentru iudei şi pentru samarineni şi ca să 


înceteze prigoana. 


Apoi tuturor li s-a tăiat capul. 

Sfântul sfințit mucenic Valentin, episcopul Umbriei (30 iulie) 


Sfântul sfințit mucenic Valentin, episcopul Umbriei (sec. III) - Sfântul Valentin a 
fost episcop în Umbria (Italia). Se învrednicise de la Dumnezeu cu darul faceri de 
minuni. A tămăduit foarte mulți oameni, mulți dintre ei, în urma vindecărilor, au 
primit şi botezul creștin. 


Între cei tămăduiţi s-a aflat şi Leontie, guvernatorul orașului. Datorită faptului că 
acesta a primit şi sfântul botez, episcopul Valentin a fost întemnițat şi apoi a fost 


trecut prin sabie, primind astfel cununa muceniciei. 


Sinaxar - Pomenirea Sfinţilor Marco, Sotirih şi Valentin (24 octombrie) 


Sfântul mucenic Valentin 

Tot în această zi (24 octombrie), Sfinţii Marco, Sotirih şi Valentin, care pe 
pământ târându-se, S-au săvârşit. 


Stih: Treimea împreună nevoitorilor are stâlpi pe pământ. 
Care strigă, durerile lor cele pururea fericite lăudând. 

Semnificație nume 


Valentin, Valentina - nume augural de origine latină, explicat în mod tradițional 
prin participiul verbul valere, „a fi puternic, a fi sănătos”. In ultima vreme 
specialiştii au propus soluţia etruşcă pentru acest nume. 


Valentinus şi Valentina sunt nume calendaristice creştine. 


Numele a părtuns la noi în special datorită influenţei latino-catolice, prin inter- 
mediul maghiar sau german: Balint, Balint probabil şi Bolintin (influenţă ma- 
ghiară) şi Feltin (influenţă germană). Valentin şi Valentina sunt împrumuturi 
apusene moderne, cu hipocoristicele Vali, Tina. 


SR 5 e 


Fiind la fel de popular ca varianta sa masculină, Valentin, numele Valentina este 
unul care se presupune că a fost popular în zona Transilvaniei inca din vremuri 
îndepărtate, fiind asociat şi numelor Valeriu și Valeria, acesta din urmă fiind forma 
feminină a primului. 


Originea numelui Valentina este una latină, provenind de la numele Valentinus sau 
Valentis, care au la rădăcina lor cuvântul „valere”, care, în limba română, vine 
tradus ca „puternic” sau „curajos”. Un alt cuvânt latinesc care stă la baza acestor 
nume se presupune că este şi cuvântul „valens” care înseamnă „plin de forţă”. 


Cu toate acestea, numele Valentina nu poate fi asociat cu aceste cuvinte, cel puțin 
nu în mod direct, motiv pentru care se presupune că semnificația acestuia ar fi 
„sănătoasă” sau „valoroasă”. 


kkkhkkhkhkkrhkhkhkhkhkhhkikhkikikrhikiki 


e Xe e e e De Xe e e Xe e e e De De e e e e e e De e e e e e e e e e XX 


Icoane 


A 


A A A A A A A 


A 


SE ARI ei VOENU O | A E (3 Ş 


A A A A A AA A A — a Say VE SA Sa d dp 


A 


A_ „A_ „A. 


și Sepi e = E = A PC 
> dn de dn d e s 


A A di dă A 


A 


PY Î PI = 


fot 


= 


SI 
== 
- = 
SS 
SR, 


Pi 


, A, _.. O 
ini O ua aia pupa ae ete teeeeneeneeeennenarerenae pp rr 


VĂL, 
VII 
Id 


97 SANSA 


Sfânta muceniţă Enata 


XX A 3 3 XA A A 3 A A AX E A A A A PE A A 0 A E A A A FE A A <A + 


ALEI 


— 
— 
— 

— 

pci 


kkkkkkkhkhkhhkikhkhkhrhkhkhhkikrhkihkikihyik 
kkkkhkkhkhkkhkhkikhkkhkhkhkhhkikrhkihkikiik 


<A E 3 XA A E A A 0 A E A A A A A E A A 0 A E SA A FE A A <A + 


> € 


3 


(e BASILICA RO 


*hkkhkkhkkhkhkhkhkhkhkhkhkhkhkkhkikhihkhkyikikyi 


PE za 
4 i Sa aa 
Fi eta x 
E, d £, 
Z Di i: 
i 3 Ș EI 
|, e az 2 
tarate „i 
cară A: 
își ase ORE Ag e 4 
Z = ; ai 


m 


2 OEI să A E 
„__ Sfânta Muceniţă Valentina 
ia să vă protejeze se 
Și să va inspire 


în fapte mântuitoare! 


șa 
i 


i / teza 72 Ș a, i 
A 4 -. E p 


— în i e anca 
> _ ._—. =, i RE A Cape > 
oi Za ai SILICA.RO 
ad E iu: 


i <a 


XP Xp e e Xe De Xe e e Xe e e Xe e De e Xe De e e e e e E e e e e Xe e e XX 
e Xe e e Xe e Xe e e Xe e e e De De e e e e e e De e e e e e e e e XX 


khkkhkkhkhkkrhkhkhkhkhkhhkikhkikikhkikikik 


